CELEX: C2005/243/15
Language: et
Date: 2005-10-01 00:00:00
Title: Kohtuasi C-305/05: Eelotsusetaotlus, mille esitas Cour d'arbitrage (Belgia) 13. juuli 2005. aasta otsusega kohtuasjades Ordre des barreaux francophones et germanophones, Ordre français des avocats du barreau de Bruxelles versus Conseil des ministres ning Ordre des barreaux flamands ja Ordre néerlandais des avocats du barreau de Bruxelles versus Conseil des ministres

1.10.2005   
            
            
               ET
            
            
               Euroopa Liidu Teataja
            
            
               C 243/10
            
         Eelotsusetaotlus, mille esitas Cour d'arbitrage (Belgia) 13. juuli 2005. aasta otsusega kohtuasjades Ordre des barreaux francophones et germanophones, Ordre français des avocats du barreau de Bruxelles versus Conseil des ministres ning Ordre des barreaux flamands ja Ordre néerlandais des avocats du barreau de Bruxelles versus Conseil des ministres
   (Kohtuasi C-305/05)
   (2005/C 243/15)
   Kohtumenetluse keel: prantsuse
   Euroopa Ühenduste Kohus on saanud Cour d'arbitrage'i (Belgia) 13. juuli 2005. aasta otsusega esitatud eelotsusetaotluse kohtuasjades Ordre des barreaux francophones et germanophones, Ordre français des avocats du barreau de Bruxelles v. Conseil des ministres ning Ordre des barreaux flamands ja Ordre néerlandais des avocats du barreau de Bruxelles v. Conseil des ministres, mis saabus kohtukantseleisse 29. juulil 2005.
   Cour d'arbitrage (Belgia) küsib Euroopa Kohtult eelotsust järgmises küsimuses:
   Kas Euroopa Parlamendi ja nõukogu 4. detsembri 2001. aasta direktiivi 2001/97/EÜ, millega muudetakse nõukogu direktiivi 91/308/EMÜ rahandussüsteemi rahapesu eesmärgil kasutamise vältimise kohta (1), artikli 1 punkt 2 rikub inimõiguste ja põhivabaduste kaitse konventsiooni artikliga 6 tagatud õigust õiglasele asja arutamisele ning järelikult Euroopa Liidu lepingu artikli 6 lõiget 2 seeläbi, et selle sättega lisati direktiivi 91/308/EMÜ artikli 2a uus lõige 5, millega jäävad sõltumatud õigusnõustajad, välistamata advokaadi elukutset, nimetatud direktiivi kohaldamisalasse, kusjuures sisuliselt on direktiivi eesmärgiks kohustada asjaomaseid isikuid ning asutusi teavitama rahapesu tõkestamise eest vastutavaid asutusi kõigist võimalikule rahapesule viitavatest asjaoludest (direktiivi 91/308/EMÜ artikkel 6, mis on asendatud direktiivi 2001/97/EÜ artikli 1 punktiga 5)?
   
      (1)  EÜT L 344, 28.12.2001, lk 76.